Ņūromni
Ņūromni (angļu: New Romney) ir pilsēta (town) un pagasts Anglijā, Kentas grāfistē, Folkstonas un Haitas distriktā. Atrodas grāfistes dienvidaustrumos Lamanša krastā 28 km no distrikta centra Folkstonas, 46 km no grāfistes centra Meidstonas un 117 km no valsts galvaspilsētas Londonas centra. Viduslaikos Ņūromni bija viena no Piecu ostu konfederācijas galvenajām ostām.